[pic] | EIROPAS KOPIENU KOMISIJA |

Briselē, 10.3.2008

COM(2008) 141 galīgā redakcija

KOMISIJAS PAZIŅOJUMS PADOMEI, EIROPAS PARLAMENTAM, EIROPAS EKONOMIKAS UN SOCIĀLO LIETU KOMITEJAI UN REĢIONU KOMITEJAI

Ātri īstenojami pasākumi administratīvā sloga samazināšanai Eiropas Savienībā 2008. gadā

(iesniegusi Komisija)

KOMISIJAS PAZIŅOJUMS PADOMEI, EIROPAS PARLAMENTAM, EIROPAS EKONOMIKAS UN SOCIĀLO LIETU KOMITEJAI UN REĢIONU KOMITEJAI

Ātri īstenojami pasākumi administratīvā sloga samazināšanai Eiropas Savienībā 2008. gadā

1. ĀTRI īSTENOJAMO PASāKUMU LOMA DARBA PROGRAMMā AMINISTRATīVā SLOGA SAMAZINāšANAI ES

Rīcības programmas administratīvā sloga samazināšanai Eiropas Savienībā[1] galveno daļu veido 2007. un 2008. gada administratīvā sloga plaša mēroga novērtēšana, kam sekos galvenie vienkāršošanas ieteikumi. Tomēr, lai īstermiņā sasniegtu konkrētus rezultātus, rīcības programma aptver arī neatliekamus pasākumus, kas, izmantojot tehniskas izmaiņas pašlaik spēkā esošajos noteikumos, varētu dot ievērojumu ieguldījumu. Patiecoties nepieciešamo izmaiņu veidam, pasākumus var pieņemt diezgan ātri. Tāpēc tos sauc par ātri īstenojamiem pasākumiem.

2007. gadā izskatīšanai iesniedza desmit šādus ātri īstenojamus pasākumus, ar kuriem ES uzņēmumi varētu ietaupīt 1,3 miljonus euro . Kopumā līdz 2008. gada 1. februārim pieci no desmit pasākumiem ir tikuši oficiāli pieņemti, kas samazināja administratīvo slogu par apmēram 500 miljoniem EUR[2]. Pārējos pasākumus Eiropas Parlaments un Padome varētu pieņemt 2008. gada sākumā.

Ar šo Komisija saskaņā ar 2008. gada janvāra paziņojumu[3] iesniedz jaunu ātri īstenojamo pasākumu sarakstu (sk. I pielikumu)[4]. Ņemot vērā iekšējās pārskatīšanas rezultātus un no ieinteresētajām personām un dalībvalstu ekspertiem saņemtos ierosinājumus, apzināja nevajadzīgo administratīvo slogu.

2. ATZINUMS, KO SNIEGUSI AUGSTA LīMEņA NEATKARīGU IEINTERESēTO PERSONU GRUPA AR ADMINISTRATīVO SLOGU SAISTīTIEM JAUTāJUMIEM

Pirms 2008. gada ātri īstenojamo pasākumu saraksta pabeigšanas, Komisija konsultēsies ar jaunizveidoto augsta līmeņa neatkarīgu ieinteresēto personu grupu ar administratīvo slogu saistītiem jautājumiem. Augsta līmeņa grupa pieņēma atzinumu otrajā sanāksmē 2008. gada 26. februārī. Komisija ņēma vērā arī augsta līmeņa valsts reglamentācijas ekspertu grupas locekļu iesūtītos komentārus.

Atzinumā un saņemtajos komentāros izteikts vispārīgs atbalsts 2008. gada ātri īstenojamo pasākumu paketei. Augsta līmeņa grupa ar administratīvo slogu saistītiem jautājumiem papildus aicināja Parlamentu un Padomi ieviest jaunas vienkāršošanas priekšlikumu pieņemšanas procedūras.

3. STARPIESTāžU PROCEDūRA

Lai realizētu vairākus 2008. gada ātri īstenojamos pasākumus, Parlamentam un Padomei cieši jāapņemas tos pieņemt līdz 2008. gada beigām. Tādēļ Komisija aicina Eiropadomi mudināt Padomi un Eiropas Parlamentu pēc atbilstošajiem Komisijas iesniegtajiem priekšlikumiem atzīt par īpaši prioritāriem pasākumus, kas izklāstīti I pielikumā.

Komisija pieprasa arī lai Padome un Parlaments steidzami izstrādātu attiecīgas darba metodes vienkāršošanas priekšlikumu izskatīšanas paātrināšanai, kā paredzēts 2003. gada iestāžu nolīgumā, jo īpaši par administratīvā sloga samazināšanu, un kā noteikti iesaka augsta līmeņa grupa ar administratīvo slogu saistītiem jautājumiem. Jānodrošina, lai ievērojamu skaitu sloga samazināšanas priekšlikumu varētu turpināt 2008. un 2009. gadā[5], un tas ir svarīgs nosacījums, lai ES veiksmīgi sasniegtu mērķi, proti, līdz 2012. gadam par 25 % samazināt administratīvo slogu.

I PIELIKUMS: 2008. gada ātri īstenojamo pasākumu jautājumi

Darbības joma | ES tiesību akts, uz kuru attiecas | Esošā administratīvā sloga raksturojums, problēma un ieteiktie 2008. gada ātri īstenojamie pasākumi |

Lauksaimniecība | Komisijas 1993. gada 30. jūnija Regula, (EEK) Nr. 1722/93, ar ko paredz sīki izstrādātus noteikumus par to, kā piemērot Padomes Regulu (EEK) Nr. 1766/92 ražošanas kompensāciju sakarā labības nozarē | Kopsavilkums Vienkāršot pārveidotas cietes kontroles procedūru, paaugstinot slieksni, līdz kuram procedūras nav jāpiemēro. |

Pašreizējais slogs / problēma Pārveidotas cietes kontroles īpašie noteikumi izstrādāti, lai nodrošinātu, ka pārveidoto cieti nepārstrādā atkal par izejvielu, kuras izmantošana dod tiesības pieprasīt kompensāciju vairāk nekā vienu reizi. Ir noteikta maksimālā kompensācijas summa (pašlaik 16 euro par tonnu), uz mazāku summu neattiecas speciālie noteikumi par kontroli. Ņemot vērā pašreizējo kompensācijas apmēru un salīdzinoši augstās pārveidotās cietes atkārtotās pārstrādes izmaksas, slieksnis 16 euro par tonnu cietes ir pārāk zems. Uzņēmumiem jāizpilda papildu prasības katru reizi, kad kompensācijas summa pārsniedz šo slieksni, pat ja spekulatīvas atkārtotas pārstrādes risks ir ļoti ierobežots. |

Sloga samazināšanas pasākums Paaugstināt slieksni (pašlaik 16 euro par tonnu), zem kura nav jāpiemēro Regulas 1722/93 10. pantā noteiktie īpašie kontroles pasākumi, līdz samērīgākam līmenim, lai atvieglotu administratīvo slogu uzņēmumiem (cietes ražotājiem), atceļot pārveidotas cietes kontroli, ja spekulatīvas pārstrādes riska nav ekonomisku iemeslu dēļ. |

Rūpniecības politika | Eiropas Parlamenta un Padomes 1997. gada 16. decembra Direktīva 97/68/EK par dalībvalstu tiesību aktu tuvināšanu attiecībā uz pasākumiem pret gāzveida un daļiņveida piesārņotāju emisiju no iekšdedzes motoriem, ko uzstāda visurgājējai tehnikai | Kopsavilkums Administratīvā sloga atcelšana, ko saskaņā ar elastīguma sistēmu rada paziņošanas prasības un kas attiecas uz dalībvalstu apstiprinātājām iestādēm un izgatavotājiem. |

Pašreizējais slogs / problēma Saskaņā ar NRMM direktīvas XIII pielikuma 1.5. punktu oriģinālo iekārtu izgatavotājiem jāpaziņo katras dalībvalsts apstiprinātājām iestādēm par elastīguma sistēmas izmantošanu (kas ļauj laist tirgū ierobežotu skaitu dzinēju, kuri atbilst tikai iepriekšējām noteiktajām emisijas robežvērtībām). Turklāt saskaņā ar minētā pielikuma 1.7. punktu izgatavotājiem reizi sešos mēnešos jāziņo apstiprinātājām iestādēm par tā izmantotajām elastīguma sistēmām, ieskaitot apkopojošus datus par dzinēju skaitu un NRMM, kas laisti tirgū saskaņā ar elastīguma sistēmu, dzinēju un NRMM sēriju numurus un kurās dalībvalstīs NRMM laisti tirgū. Šīs paziņošanas prasības izgatavotājiem un apstiprinātājām iestādēm uzliek nevajadzīgu slogu, tomēr to īstenošana direktīvas darbības gadu laikā nav devusi papildu vērtību. |

Sloga samazināšanas pasākumi Paziņošanas prasības svītrošana no NRMM direktīvas XIII pielikuma 1.5. un 1.7. punktu (tomēr paturot 1.6. punktu, kur noteikts, ka izgatavotājs sniedz apstiprinātājai iestādei visu informāciju, kas saistīta ar elastīguma sistēmas īstenošanu, ko apstiprinātāja iestāde var pieprasīt lēmuma pieņemšanas nolūkā). |

Rūpniecības politika | Eiropas Parlamenta un Padomes 1999. gada 9. marta Direktīva 1999/5/EK par radioiekārtām un telekomunikāciju termināla iekārtām un to atbilstības savstarpējo atzīšanu | Kopsavilkums Tāda administratīvā sloga izgatavotājiem samazināšana, ko rada pienākums ziņot attiecīgo dalībvalstu iestādēm par to nodomu laist radio iekārtas tirgū. |

Pašreizējais slogs / problēma Saskaņā ar 6. panta 4. punktu izgatavotājam ir pienākums paziņot valsts iestādei, kas atbild par spektra vadību, par nodomu laist dažu tipu radio iekārtas valsts tirgū. Tas attiecas uz iekārtām, kuras izmanto frekvenču joslas, kuru izmantošana nav saskaņota visā ES. Dalībvalstu īstenotās procedūras direktīvā nav pilnībā saskaņotas. Neoficiāli ir panākta zināma iesniedzamās informācijas saskaņošana, bet informācijas iesniegšanas procedūras atšķiras. |

Sloga samazināšanas pasākumi Ieviest iespēju nosūtīt elektronisku paziņojumu vienreiz, proti, izgatavotājam nosūtot informāciju dalībvalsts iestādēm. Tādējādi izgatavotājam nav jāzina atsevišķās adreses dalībvalstīs. |

Rūpniecības politika | Tiesību akti farmācijas jomā: - Eiropas Parlamenta un Padomes 2001. gada 6. novembra Direktīva 2001/82/EK par Kopienas kodeksu, kas attiecas uz veterinārajām zālēm; - Eiropas Parlamenta un Padomes 2001. gada 6. novembra Direktīva 2001/83/EK par Kopienas kodeksu, kas attiecas uz cilvēkiem paredzētām zālēm | Kopsavilkums Pārmaiņu regulu tiesiskā pamata pārskatīšana, lai pilnībā saskaņotu izmaiņu noteikumus ES. Tas ļaus vienkāršot un padarīt skaidrāku un elastīgāku tiesisko sistēmu, kas nosaka zāļu pārmaiņas (piemēram, iepakojuma vai ražotāja adreses pārmaiņas, …). |

Pašreizējais slogs / problēma Zāles reglamentē visā to lietošanas laikā. Visas izmaiņas, kas notiek pēc to laišanas ES tirgū (piemēram, ražošanas procesa izmaiņas, iepakojuma izmaiņas vai ražotāja adreses izmaiņas), juridiskā nozīmē sauc par „izmaiņām” un tās jāreģistrē saskaņā ar sarežģītu tiesisko sistēmu: „izmaiņu regulām”. Izmaiņas rada ievērojamu administratīvo slogu gan ražošanas nozarei gan kompetentajām pārvaldes iestādēm. Lēš, ka to pārvaldība pašlaik mobilizē vairāk nekā 60 % uzņēmumu normatīvo departamentu cilvēkresursu un finanšu izmaksu. Ievērojamu daļu sloga rada fakts, valsts noteikumi dažādās dalībvalstīs var būt atšķirīgi, kas rada atšķirīgas prasības un nevajadzīgu administratīvo slogu. Izmaiņu reglamentēšana ir nepieciešama, lai nodrošinātu, ka zāles ir drošas un efektīvas, bet tās radītais slogs var kavēt dažu izmaiņu ieviešanu, kas dod labumu atsevišķiem pacientiem un sabiedrībai kopumā. Pašlaik šis slogs ir šķērslis inovācijām un konkurencei. |

Sloga samazināšanas pasākumi Grozīt Direktīvas 2001/82 39. pantu un Direktīvas 2001/83 35. pantu tā, lai pārmaiņu noteikumus var pilnībā saskaņot visā ES. |

Vide | Komisijas 2002. gada 3. septembra Lēmums 2002/739/EK, ar ko nosaka pārskatītus ekoloģiskos kritērijus Kopienas ekomarķējuma piešķiršanai iekštelpu krāsām un lakām un groza Lēmumu 1999/10/EK | Kopsavilkums GOS definīciju saskaņošana |

Pašreizējais slogs / problēma Gaistoša organiska savienojuma (GOS) definīcija dažādos juridiskajos instrumentos nepamatoti atšķiras. Vispār ir apgrūtinoši, ja ir atšķirīgi formulētas definīcijas, gadījumā ja tās attiecas uz vienu uzņēmumu/darbību. Piemēri. Direktīvā 2004/42/EK GOS definē: „… jebkāds organisks savienojums, kura viršanas sākuma temperatūra ir mazāka par vai vienāda ar 250 °C, ko mēra 101,3 kPa standartspiedienā.” Komisijas Lēmumā 2002/739/EK izmanto līdzīgu, bet atšķirīgi formulētu definīciju: „…gaistošs organisks savienojums ir jebkurš organisks savienojums, kura viršanas punkts (vai sākotnējais viršanas punkts) normālos spiediena apstākļos ir zemāks par 250 °C vai vienāds ar 250 °C.” |

Sloga samazināšanas pasākumi Definīcijas jāsaskaņo, lai tās būtu skaidras uzņēmumiem, īpaši tāpēc, ka instrumenti ir saistīti. Komisijas Lēmumu 2002/739/EK jāgroza, lai GOS definētu atbilstīgi Direktīvai 2004/42/EK. Priekšlikums par ātri īstenojamiem pasākumiem samazinās administratīvo slogu uzņēmumiem un īstenošanas iestādēm. |

Vide | Eiropas Parlamenta un Padomes 2006. gada 6. septembra Direktīva 2006/66/EK par baterijām un akumulatoriem, un bateriju un akumulatoru atkritumiem un ar ko atceļ Direktīvu 91/157/EEK | Kopsavilkums Izskaidrot, ka baterijas, kas likumīgi laistas tirgū pirms 2008. gada 26. septembra, pēc minētās dienas nav jāizņem no tirgus vai atkārtoti jāmarķē. |

Pašreizējais slogs / problēma Direktīvas 2006/66/EK par baterijām 6. panta 2. punkts nosaka, ka baterijas, kas neatbilst direktīvas prasībām, pēc 2008. gada 26. septembra tirgū nelaiž vai izņem no tā. To var saprast tā, ka baterijas, kuras bija likumīgi laistas tirgū pirms 2008. gada 26. septembra, vēl ir tirgū pēc šīs dienas un neatbilst direktīvas prasībām, arī jāizņem no tirgus. Ja direktīvas noteikumus interpretē, kā iepriekš, tad baterijas, kas likumīgi laistas tirgū, priekšlaicīgi kļūs par atkritumiem, kas ir pretrunā atkritumu samazināšanas principam. Turklāt šo bateriju izņemšana no tirgus vai to pārveidošana, lai tās atbilstu direktīvai, radīs ievērojamu administratīvo slogu dalībvalstīm un ražošanas nozarei. Ja 6. panta 2. punktu atstāj nemainītu, tad būs jāmarķē baterijas, kas vēl ir tirgū un nav marķētas ar atkritumu konteinera uz riteņiem un ķīmisko vielu simboliem, vai jāizņem tās no tirgus. Tāpat nāksies izņemt no tirgus īpašas pārnēsājamās baterijas, kuras satur vairāk kadmija, nekā Direktīva 2006/66/EK pieļauj. |

Sloga samazināšanas pasākumi Grozīt 6. panta 2. punktu tā, lai būtu skaidrs, ka pirms 2008. gada 26. septembra likumīgi tirgū laistās baterijas, kuras neatbilst Direktīvas 2006/66/EK prasībām, nav jāizņem no tirgus. |

Statistika | Eiropas Parlamenta un Padomes Regula (EK) Nr. 638/2004 par Kopienas statistiku dalībvalstu savstarpējās preču tirdzniecības jomā | Kopsavilkums Intrastat vienkāršošana ar mērķi atvieglot statistikas pārskatu veidošanu uzņēmumiem, īpaši MVU. |

Pašreizējais slogs / problēma Kopienas iekšējās tirdzniecības statistikā tiek atspoguļotas kustamu preču fiziskās plūsmas starp dalībvalstīm. Valstu statistikas iestādes vāc no uzņēmumiem datus par mēnesi. Patlaban dalībvalstis nosaka robežvērtības tādā līmenī, lai nodrošinātu, ka tiek aptverti vismaz 97 % tirdzniecības vērtības. Rezultātā 2005. gada beigās tas nozīmēja, ka aptuveni 78 % uzņēmumu, kas tirgojas ar pārējām dalībvalstīm, bija atbrīvoti no informācijas sniegšanas pienākuma. Bet ir iespējams vēl samazināt minimālo aptvēruma likmi, un vairāk uzņēmumu būs atbrīvoti no informācijas sniegšanas pienākuma Intrastat. |

Sloga samazināšanas pasākumi Ierosina samazināt tirdzniecības aptvērumu attiecībā uz ienākošajām precēm līdz 95 % un saglabāt pašreizējo tirdzniecības aptvērumu 97 % apmērā attiecībā uz nosūtītajām precēm. Īpaši nozīmīgs ir informācijas sniegšanas sloga samazināšanas potenciāls attiecībā uz maziem un vidējiem uzņēmumiem (MVU), ņemot vērā to informācijas sniedzēju uzņēmumu struktūru, kas ziņo par ienākošajām precēm: lielākoties tie ir MVU. |

Iekšējais tirgus (uzņēmējdarbības tiesības) | Padomes 1968. gada 9. marta Pirmā direktīva 68/151/EEK par to, kā koordinēt nodrošinājumus, ko dalībvalstis prasa no sabiedrībām, lai aizsargātu sabiedrību dalībnieku un trešo personu intereses | Kopsavilkums Samazināt komercreģistrā jau publicētas informācijas publicēšanas izmaksas valsts oficiālā izdevumā. |

Pašreizējais slogs / problēma Uzņēmumiem jāsniedz tie paši dati komercreģistrā un valsts oficiālā izdevumā. Tomēr, tā kā komercreģistri ir elektroniski, tiem viegli piekļūt tiešsaistē. Daudzās dalībvalstīs uzņēmumiem jāmaksā par informācijas publicēšanu gan reģistrā, gan valsts oficiālā izdevumā. |

Sloga samazināšanas pasākumi Atļaut dalībvalstīm atstāt pienākumu publicēt uzņēmuma datus valsts oficiālā izdevumā tikai tad, ja tās to dara bez maksas. |

Iekšējais tirgus (uzņēmējdarbības tiesības) | Padomes 1989. gada 21. decembra Vienpadsmitā direktīva 89/666/EEK par informācijas sniegšanas prasībām attiecībā uz filiālēm, ko kādā dalībvalstī atvērušas noteiktu veidu sabiedrības, uz kurām attiecas citas valsts tiesību akti | Kopsavilkums Dalībvalstis nevar pieprasīt tulkojumu un tulkojuma apstiprinājumu veikt šajā dalībvalstī. |

Pašreizējais slogs / problēma Reģistrējot filiāli, jāsniedz dokumenti un ziņas par mātes uzņēmumu. Dažas dalībvalstis prasa, lai tulkojumu un/vai apstiprinājumu būtu veikuši šīs valsts iestāžu atzītie tulkotāji. Uzņēmumi var samazināt izdevumus, ja var izvēlēties, kur veikt tulkošanu un izmantot vienu tulkojumu vairākās dalībvalstīs. |

Sloga samazināšanas pasākumi Pieprasa, lai dalībvalstis atzīst tulkojumus, kas veikti un apstiprināti citā dalībvalstī, ja tos ir atzinušas minētās dalībvalsts iestādes. |

Iekšējais tirgus (grāmatvedība) | Padomes 1978. gada 25. jūlija Ceturtā direktīva 78/660/EEK, kas pamatojas uz Līguma 54. panta 3. punkta g) apakšpunktu un attiecas uz noteiktu veidu sabiedrību gada pārskatiem | Kopsavilkums Noteiktas informācijas sniegšanas prasību izslēgšana no direktīvas. |

Pašreizējais slogs / problēma Direktīva prasa uzņēmumiem grāmatvedības piezīmēs sniegt informāciju par dibināšanas izdevumiem (34. panta 2. punkts) un neto apgrozījumu sadalīt pa darbības kategorijām un ģeogrāfiskajām tirgus teritorijām (43. panta 1. punkta 8) apakšpunkts). Skaidrs, ka šī informācijas prasība MVU ir pārmērīga. |

Sloga samazināšanas pasākumi Komisija iesaka svītrot minēto prasību par informācijas sniegšanu no direktīvas teksta. Šo informāciju var turpināt sniegt brīvprātīgi |

Iekšējais tirgus (grāmatvedība) | Padomes 1983. gada 13. jūnija Septītā direktīva 83/349/EEK, kas pamatojas uz Līguma 54. panta 3. punkta g) apakšpunktu un attiecas uz konsolidētajiem pārskatiem | Kopsavilkums Noskaidrot saistību starp SGS Regulu 1606/2002 un Septīto direktīvu. |

Pašreizējais slogs / problēma Nav precīzi noteikts, vai uz mātes uzņēmumu, kas nav atbildīgs par meitas uzņēmumu, atteicas SGS regula, un vai tam tāpēc jāgatavo SFPS finanšu pārskati. |

Sloga samazināšanas pasākumi Komisija iesaka skaidri noteikt, ka uz minētajiem uzņēmumiem SGS regula neattiecas. |

[pic][pic][pic]

[1] COM(2007) 23.

[2] Sīkāku informāciju par situāciju 2007. gada 31. decembrī skatīt COM(2008) 35 3. pielikumā.

[3] COM(2008) 35.

[4] Septiņi no šiem ātri īstenojamajiem pasākumiem ir daļa no Komisijas Vienkāršošanas pastāvīgās programmas. Sk. Otro progresa ziņojumu par stratēģiju normatīvās vides vienkāršošanai, COM (2008) 33.

[5] Tā kā nākamās ES vēlēšanas notiks 2009. gada jūnijā, Eiropas Parlaments paziņoja, ka no 2009. gada marta/aprīļa tas neizskatīs jaunas tiesību aktu iniciatīvas. Ņemot vērā jau veiktās izmaiņas, parastais likumdošanas darba ritms varētu atsākties ne agrāk kā 2009. gada novembrī.